Veiligheidswenke vir die nuwe skooljaar(Argieffoto: pixabay)Veiligheidswenke vir die nuwe skooljaar Met die begin van die nuwe skooljaar wat om die draai is, is dit belangrik dat ouers die veiligheid van hul kinders in ag neem, verál as dit kom by die op- en aflaai van hul kinders by skole. Charnel Hattingh, woordvoerder van Fidelity ADT, sê kinders en ouers moet aan basiese veiligheidsprotokolle herinner word by kinders se aankoms en vertrek by skole. “Talle werkende ouers maak van rygeleenthede of ŉ au pair gebruik om hul kinders by skole op en af te laai. Dit is nie altyd maklik vir die skool om tred te hou met hoe kinders by die skool aankom of vertrek nie, so ouers moet sekere basiese veiligheidsprotokolle versterk,” meen Hattingh. Hattingh het ŉ paar veiligheidswenke gedeel wat ouers vanjaar in gedagte kan hou. Dit is verál relevant na aanleiding van die vlaag ontvoerings wat verlede jaar onder kinders aangemeld is. Onthou die volgende veiligheidswenke: In sommige gevalle, wanneer ouers heeldag werk, en huishulpe dalk nie die hele dag by die huis is nie, moet kinders hulself besig hou totdat die ouers saans terugkeer huis toe. Volgens Hattingh moet kinders in daardie tyd niemand in die huis inlaat sonder die ouers se toestemming nie. “Indien ouers laat werk, moet hulle hul kinders so gou moontlik laat weet en in kennis stel van wanneer hulle terugkeer huis toe.” Hattingh stel ook voor dat ouers ŉ lys van belangrike telefoonnommers opstel en aan hul kinders beskikbaar stel. “Hierdie lys moet nooddienste en die ouers se werk- en selfoonnommers insluit. Stoor dit op jou kind se selfoon of plak dit in die huis op. Dit is ook belangrik om aan hulle te verduidelik wanneer dit gebruik moet word. Sy raai ook aan dat almal in die huishouding moet weet hoe die huis se sekuriteitstelsel werk, insluitend die kinders.